「如果有多一張船飛，你會唔會同我一齊走？」 「有好野食就考慮下啦」 中環既 Cuisine Culture  絕對係高水準高CP既法國餐廳  焗古也芝士洋蔥湯 傳統既洋蔥湯 棉滑細緻濃郁而有質感 飲到拉絲既芝士  焗香草蒜蓉蝦  調味相當出色 香草牛油帶出蝦既鮮甜 蒜味唔會太重手 蝦肉質感都好好  燒蜜糖檸檬芥末籽黑毛豬排骨配香蒜薯仔 入口係帶微酸既檸檬味 一洗豬肉俾人油膩既感覺 肉質細緻嫩滑 青蛙非常鐘意呢個配搭 絕對值得一試  香蒜牛肝菌意粉  簡單既一碟意粉 冇誇張調味 但突出左意粉既高質 意粉乾身略帶口感富蛋香 絕對有驚喜  Tiramisu 芝士同咖啡比例平衡 芝士creamy得黎 同咖啡香同酒香互相襯托